**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՓԵՏՐՎԱՐԻ 08-Ի N 04-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Նախագծի ընդունման անհրաժեշտությունը.**

Նախագիծը մշակվել է համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների, հիմք ընդունելով Աբովյան համայնքի ավագանու կանոնակարգի 25-րդ և 30-րդ կետերը, Աբովյան համայնքի ավագանու «Քաղաքացիական պայմանագիր» խմբակցության ղեկավար Պավել Ցուգունյանի՝ համայնքային կառավարման տեղեկատվական համակարգով (ՀԿՏՀ) Աբովյանի համայնքապետարանի աշխատակազմի քարտուղարին ուղարկած 16.10.2024թ. նամակը և թիվ 29 Ընտրատարածքային ընտրական հանձնաժողովի 2024 թվականի օգոստոսի 23-ի N Ե-39 գրությունը (կցվում են)։

**2. Կարգավորման նպատակը և ակնկալվող արդյունքը.**

Նախագծով առաջարկվում է՝ Ավագանու 08.02.2022 թվականի **N 04-Ա որոշման** հավելվածը շարադրել նոր խմբագրությամբ, այն է՝

2.1.«Զարգացման ծրագրերի, ֆինանսաբյուջետային, տնտեսական հարցերի» մշտական հանձնաժողովի կազմում ընդգրկել Վաչագան Գրիգորյանին (լիազորությունները վաղաժամկետ դադարեցված Վլադիմիր Առաքելյանի փոխարեն),  
2.2. «Իրավական հարցերի» մշտական հանձնաժողովի կազմից հանել ավագանու անդամից հրաժարված Գոռ Գալստյանին, որի փոխարեն ավագանու «Հանրապետություն» խմբակցությունը այլ թեկնածություն չի առաջարկել։ Դա կարող է խնդիրներ առաջացնել «Իրավական հարցերի» մշտական հանձնաժողովի գործունեության հետագա կազմակերպման տեսանկյունից։

Նախագծի ընդունմամբ ակնկալվում է՝ Ավագանու 08.02.2022 թվականի **N 04-Ա որոշմամբ հաստատված համապատասխան հանձնաժողովների կազմի համապատասխանեցում վերոգրյալ իրողություններին։**

**3. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Աբովյան համայնքի ավագանու 08.02.2022 թվականի **N 04-Ա որոշման** մեջ փոփոխություն կատարելումասին նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։

**4. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունման կապակցությամբ Աբովյան համայնքի բյուջեում եկամուտների ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Է.ԲԱԲԱՅԱՆ**